Eesti finantsspekulatsiooni meenutav kurss - laename madala intressiga raha ja paneme selle siis Kreekasse kõrget intressi teenima (väites sealjuures, et me ei võta eelarvelisi kohustusi) - pole käesolevas kriisis esiteks moraalne lähenemine. Teiseks on see vastuolus peamise eesmärgiga - saavutada Kreeka majanduse üleminek kasvule ning vältida eurotsooni lagunemist. Kas aga viimane on ikka meie peaeesmärk, peab parlamentaarses riigis taas otsustama Riigikogu. Kui mina oleksin Riigikogu rahanduskomisjoni esimees, kutsuksin vaatamata suvisele ajale komisjoni siiski kokku.